‏23 ינואר, 2020

**מכרז למשרת לנהג/ת אוטובוס - מחליף שעתי**

**הקף עבודה:** מחליף שעתי

**שכר:** דירוג מינהלי 7-10

**כפיפות**: מנהל מחלקת תחבורה ומונחה מקצועית ע"י קצין בטיחות בתעבורה

**תחילת עבודה:** מיידי

**תיאור התפקיד :**

ייעוד:

נהיגה באוטובוס השייך לרשות האזורית או משמש אותה והפעלתו לצורך הסעת תלמידים או הסעת נוסעים אחרים, בהתאם לצרכי הרשות האזורית.

תחומי אחריות:

1. הסעת נוסעים באוטובוס, בהתאם לצרכי הרשות המקומית וכל הנדרש ממחלקת תחבורה.
2. הסעת תלמידים למסגרות חינוכיות ולפעילויות מטעם המסגרות החינוכיות.
3. טיפול בבטיחות ובתקינות של האוטובוס.

פירוט הביצועים והמשימות העיקריות, כנגזר מתחומי האחריות:

1. **הסעת נוסעים באוטובוס, בהתאם לצרכי הרשות המקומית**
2. נהיגה בטוחה בהתאם לכללי הבטיחות ולהוראות דין הקיים, לרבות הקפדה על שעות הנהיגה וההפסקות שנקבעו בדין.
3. נקיטת אמצעי זהירות, לצורך הבטחת ביטחון הנוסעים.
4. קיום סדרי ביטחון ובדיקות לאיתור חפצים חשודים, בהתאם להוראות הדין הקיים.
5. העלאה והורדה של נוסעים, על פי כללי הבטיחות.
6. מתן שירות אדיב ומנומס לנוסעים.
7. **הסעת תלמידים למסגרות חינוכיות ולפעילויות מטעם המסגרות החינוכיות**
8. התקנת שילוט לפני ומאחורי האוטובוס, ועליו כיתוב בולט "הסעות ילדים".
9. פיקוח על ישיבת התלמידים במקומות הישיבה ועל היותם חגורים בחגורות בטיחות, בהתאם למספר מקומות הישיבה.
10. פיקוח על המתרחש באוטובוס במהלך ההסעה, ומניעת התנהגות לא בטיחותית.
11. העלאה והורדה של התלמידים, על פי כללי הבטיחות (בין אם אוטובוס זעיר און אוטובוס), בתחנות הסעה קבועות ומוסדרות מראש, לרבות הפעלת פנסי איתות מהבהבים בכל עת שדלתות הרכב פתוחות.
12. בדיקה כי התלמידים ירדו מהאוטובוס והתרחקו מנתיב הנסיעה, לפני המשך הנסיעה.
13. סריקת האוטובוס בתום ההסעה, על מנת לוודא כי לא נותרו בו ילדים או חפצים.
14. **טיפול בבטיחות ובתקינות של האוטובוס**
15. בדיקת תקינות מערכותיו ההידראוליות והמכניות של האוטובוס, מדי יום לפני היציאה ובמהלך ביצוען (כגון: ביצוע בדיקת שמן, מים, צמיגים, בלמים, מגבים, מערכת החשמל והאורות, פעולות הפתיחה והסגירה של הדלתות וכיוצ"ב).
16. ביצוע תיקונים קלים הדרושים לאחזקה של האוטובוס, ודיווח על תקלות או ליקויים שהתגלו.
17. העברת האוטובוס למוסך המורשה של הרשות המקומית, בהתאם להנחיות הממונה.
18. מילוי פרטי תקלות בכרטיס הרכב.
19. בדיקת האוטובוס לאחר תיקונו במוסך המורשה של הרשות האזורית, בהתאם לנהלים ולהנחיות הממונה.
20. זיווד האוטובוס באביזרי בטיחות ובאביזרי עזר (מטף, משולש, עזרה ראשונה, אפוד זוהר וכיו"ב).
21. וידוא תוקפם של מסמכי הרכב (רישיון הרכב, ביטוח חובה וכיו"ב) והימצאותם ברכב בזמן הנסיעה.
22. תדלוק הרכב וחנייתו בהתאם להנחיות הממונה והרשות האזורית.
23. שטיפת הרכב ווידוא ניקיונו של האוטובוס, לרבות ניקיון סביר מבחוץ וחיטוי אחת לשנה.
24. החזרת הרכב בסיום יום עבודה למקום הריכוז של רכב ברשות המקומית.
25. רישום מדוייק ביומן הנסיעות (כרטיס הרכב) של הרשות המקומית מדי יום.

**דרישות התפקיד :**

* שירותיות בעבודה מול קהל ועם ילדים בפרט.
* ייצוגיות.
* אחריות לחיי אדם.

**דרישות סף**

1. 12 שנות לימוד או תעודת בגרות מלאה.
2. קורס לנהגי רכב ציבורי של משרד התחבורה.
3. השתלמות להסעת תלמידים בהתאם לתקנה 84 לתקנות התעבורה.
4. עברית ברמה טובה
5. היעדר הרשעות פליליות או תחבורתיות, בהתאם לתקנה 15ב לתקנות התעבורה.
6. היעדר הרשעה בעבירת מין, בהתאם לחוק למניעת העסקה של עברייני מין במוסדות מסוימים, תשס"א-2001.
7. ניסיון מקצועי – ניסיון של שנתיים לפחות בעבודה כנהג אוטובוס.

**לצורך הגשת מועמדות חובה להגיש**:

* שאלון אישי [הקליק/י להורדה](file:///M:\תכנון%20אסטרטגי\משאבי%20אנוש\ועדת%20בחינה\טפסים%20כלליים%20והנחיות\לועדת%20בחינה\שאלון%20למשרה%20פנויה-סופי.doc)
* קורות חיים
* תעודות השכלה בהתאם לדרישות המשרה
* המלצות (במידה ויש)

**על המעוניינים/ות העונים לדרישות התפקיד להעביר את כל המסמכים הנדרשים לעיל, באופן מסודר וקריא,** וזאת לא יאוחר מיום  08.02.2020**באמצעות הגשה למייל:** [lilach@yoav.org.il](mailto:lilach@yoav.org.il) **או לפקס 08-8500759 או במסירה ידנית - לידי לילך פרסקו מנהלת לשכת מנכ"ל במשרדי מועצה אזורית יואב, בשעות הפעילות הקבועות**

מועמדים/ות שלא יגישו את כל המסמכים הנדרשים במלואם כאמור לעיל ובמועד שנקבע, מועמדותם/ן לא תיבדק והיא תפסל על הסף.

**כל מקום בו מפורט תיאור התפקיד בלשון זכר, הכוונה גם ללשון נקבה, וכן להיפך**